ועדת משנה לענייני פיתוח היישובים הדרוזים והצ'רקסים, כנסת 24, פרוטוקול מספר 13, 2022-03-14 13:04

מופיד מרעי: טוב צהריים טובים לכולם.

מופיד מרעי: היום אנחנו פותחים את ישיבת ועדת המשנה לפיתוח הישובים הדרוזים והצ'רקסיים בתאריך ה-14 למרץ 2022.

מופיד מרעי: י"א באדר ב' התשפ"ב, השעה כרגע 13:04, הנושא שלנו רפורמת הלולים במושב חזון.

מופיד מרעי: אבל, כדאי להבהיר שאנחנו לא מדברים על הלולים, אנחנו לא מדברים על רפורמות החקלאות, אנחנו מדברים על בעיה תכנונית בחוות הלולים של מושב חזון, שהיא למעשה צמודת דופן לעיר מע'אר.

מופיד מרעי: ראש העיר פריד גאנם פנה אלינו בבקשה לבחון ולהעלות לדיון כל נושא התכנון של חוות הלולים של מושב חזון, שהוא צמוד דופן וקרוב מאוד לעיר מע'אר.

מופיד מרעי: אני אומר לכם, אני יודע מה זה הם תהליכי התכנון.

מופיד מרעי: תהליכי התכנון הם ארוכים, בטח הם התחילו עוד לפני שראש העיר היה ראש עיר וכן הלאה.

מופיד מרעי: מי שמוזמן לדיון היא ועדת משרד הפנים, כמובן, ועדת התכנון המחוזית, הנציג של ועדת התכנון, ראש עיר מע'אר, נציגים של משרד החקלאות, דיברנו על מינהל התכנון, המשרד להגנת הסביבה, משרד המשפטים, יש לנו יועצת פה גם.

מופיד מרעי: בנוסף, רשות שמורות הטבע ועוד מוזמנים אחרים שיש להם מה להגיד.

מופיד מרעי: זה נושא מורכב, נושא מסובך, אנחנו יודעים שמדובר כאן על תכנית שאושרה בתהליכי התכנון הרגילים, לכן אנחנו פה, על מנת להעלות את הסוגיה על שולחן הדיונים, לבדוק מה אנחנו יכולים לעשות בנושא הזה וחשוב לנו לשמוע מראש העיר, בצורה מפורט, מתומצת.

מופיד מרעי: אני מבקש מפריד שיהיה מתומצת, נשמע את הנציגים האחרים גם.

מופיד מרעי: כמובן, נשאל את השאלות בנושא, שאלות ממוקדות וענייניות.

מופיד מרעי: אני מקווה מאוד שאנחנו נצא מפה לא רק עם תובנות, אלא גם עם החלטות וסיכומים שיטיבו עם כל התושבים באזור.

מופיד מרעי: כי, בסוף, בסוף, כולנו תכנונית וחברתית ובריאותית ותברואתית, כולם רוצים לחיות בשלום.

מופיד מרעי: אז, בבקשה, ראש העיר מע'אר, פריד גאנם.

מופיד מרעי: אנחנו פה איתך, ואני מבקש שתאיר את עינינו ותוסיף דברים לפתיח שאמרתי.

מופיד מרעי: בבקשה.

פריד גאנם: איתי גם במרוקו נמצא המהנדס של העיר, הוא יצטרף אלינו אם יש כאן שאלות באשר לדברים התכנוניים מקצועיים הוא גם יתייחס טלאל עפאן וגם לצידי היועץ המשפטי של העיר, של העירייה.

פריד גאנם: אז, אחר הצהריים טובים לכולם.

פריד גאנם: אני רואה באמת נציגים של כל הגורמים הנוגעים לעניין, זה דבר טוב.

פריד גאנם: תראו, אני ידעתי על הסיפור של התכנית לפני כשנה וחצי, שנתיים, אבל זה חמש שנים, שש שנים, אחרי שאושרה ב-7 באוקטובר 2014, שאז לא הייתי ראש עיר ולא ראש מועצה.

פריד גאנם: זומן מישהו ממושב חזון ואמר שיראה דברים טובים בדרום, לא חזרו אליי והדבר נשכח.

פריד גאנם: אני הבנתי שהתכנית היא לשבע שנים ולפני כעשרה ימים מגיעים אליי תושבים, שראו כבר דחפורים, וכנראה עלו על החידוש של התכנית, שזה היה ב-27 בנובמבר 2021 וגילנו כמה דברים.

מופיד מרעי: אתה לפני זה לא ידעת על התכנית?

מופיד מרעי: כלומר, לא היית מעורב, לא התבקשת להיות חלק בתכנון.

מופיד מרעי: הייתה לך אפשרות לערער בזמנו או שאתה לא יודע להגיד?

פריד גאנם: לא, אי אפשר.

פריד גאנם: תראה קודם כל, אני פעם ראשונה ששמעתי על התכנית זה ב-2020, 2019 אולי, זה היה אחרי שכבר לקראת תום התוקף של התכנית והזמנו את מי שצריך, ואמרנו שיעקבו אחרי על מה זה בדיוק.

פריד גאנם: אבל, מה שהפתיע אותי הם שני דברים, קודם כל, לקראת הדיון בתכנית, אומנם כנראה לפי הרישום בוועדה המחוזית, היה פרסום ב-"כל אל-ערב", בעיתון בערבית בנצרת, אולי גם במקומות אחרים, יכול להיות מבחינת הדרישות הבסיסיות של החוק היה פרסום.

פריד גאנם: אין לי מושג, אף אחד מהרשות לא אומר שידע על זה בכלל.

פריד גאנם: גם אם היה פרסום, לא בהכרח שראו.

פריד גאנם: אבל תראו, אנחנו גם הלכנו וחיפשנו בניירת של הוועדה המחוזית תכנון זמין, ואז הסתברו כמה דברים, קודם כל, הוגש וצורף לתכנית, לבקשה לאישור תכנית, הוגש נספח נופי ולא תסקיר השפעה בכלל.

פריד גאנם: כאילו אין השפעה על הלולים, אין שפעת עופות ואין פגיעה באיכות הסביבה ואין פגיעה בנוף של מע'אר.

פריד גאנם: יש נספח נופי, אבל תשמעו, בנספח הנופי מוזכר הישוב מע'אר בהתחלה, אחר כך שמדברים על ההשלכות הנופיות, מדברים על כל הישובים באזור כולל צפת, כלנית, טפחות, עיילבון, דיר חנא ומי לא, חוץ ממע'אר, כאילו מע'אר לא קיימת.

פריד גאנם: איפה אין תסקיר השפעתי בכלל - - -

מופיד מרעי: כלומר, בתסקיר שנמצא שם יש התייחסויות לכל הישובים שנמצאים מסביב ואין התייחסות למע'אר, אני קורא נכון את מה שאתם אומרים?

פריד גאנם: נכון, אבל בנספח הנופי.

מופיד מרעי: בנספח הנופי, זה בסדר.

פריד גאנם: נכון.

פריד גאנם: יש לנו גם השפעה בתחום איכות הסביבה, ויש לנו השפעה בריאותית.

פריד גאנם: אני מבין, אני ראיתי גם בנימוקים של הוועדה המחוזית לקראת הארכת התוקף, אגב הארכת התוקף ניתנה אחרי שתם התוקף.

פריד גאנם: אני חושב שיש פה גם היבט של העניין.

פריד גאנם: תארו לעצמכם שהבקשה להארכת תוקף הייתה מוגשת עוד עשר שנים, אז היו מאריכים עוד שבע שנים.

פריד גאנם: הרי, מלפני שבע וחצי, שבע שנים וחודש התפתחו הרבה דברים, יש עובדות חדשות, יש שם תוכניות חדשות, אנחנו אוטו-טו לקראת הגשת תכנית להרחבות כולל הקרקע של המדינה.

פריד גאנם: יש בית ספר שאושר, קריית חינוך בעצם, בית ספר מקיף ממש בקרבת מקום - - -

מופיד מרעי: פריד, על מנת שיהיה לנו את כל הנתונים, מעבר למצגת שאתה שלחת, מה המרחק של החווה שאושרה מהמקום הכי קרוב למע'אר, מבחינת מרחק, יש לך הערכה?

פריד גאנם: כן, לפי הנתונים, לפי הבדיקה של מהנדס העיר, שהוא ישתתף בדיון היום, המרחק מהתכנית שאוטו-טו מוגשת לשיתוף ציבור, יש מספר תקנונים והיא מוגשת, מרחק של שבעים ושניים מטר בלבד מהמגרשים שסופחו לאחרונה לחריש - - -, שעכשיו כל האזור הזה בשלב של פיתוח תשתיות לקראת אכלוס, מדובר על כמאה מטר.

פריד גאנם: זאת אומרת, ממש בחצר האחורית שלנו, ממש בעורף שלנו.

פריד גאנם: אגב, שלא יובן לא נכון, אני מסכים, אכפת לי מהישובים הנוספים, אכפת לי מחזון, אכפת לי מטפחות ואני תמיד אמרתי ואני אומר, אני לא יודע אם ראש המועצה האזורים מרום הגליל נמצא, אני תמיד אומר - - -

מופיד מרעי: הוא גם יהיה וגם יתייחס, כן.

פריד גאנם: אוקיי.

פריד גאנם: אני מכבד אתכם, אבל אני רואה יחס הפוך לגמרי.

פריד גאנם: צר לי שאני אומר את זה, אני רואה יחס רע מאוד כלפי מע'אר.

פריד גאנם: אני לא ראיתי שום תכנית של מע'אר שהוגשה שמרום הגליל לא התנגד לה.

פריד גאנם: ראש המועצה האזורית מרום יודע שמזמינים אותי גם לתוכניות שלהם אני מגיע, אני מגיע אליהם, הם לא מגיעים אליי ואני משתף פעולה.

פריד גאנם: אני כל הזמן אומר, בואו נכבד אחד את השני ולא נהיה אויבים.

פריד גאנם: אבל, לצערי הרב, אני מקבל יחס לא טוב, אני הכוונה הישוב, לא אני פריד.

פריד גאנם: דבר שני, תשמעו, בנימוקי הוועדה להארכת תוקף, תקראו טוב מאוד, אני העברתי גם את החומר, אומרים שני דברים, קודם כל, תכלית טובה מאוד להוציא את הלולים מהישובים וזה מקובל עליי.

פריד גאנם: אני לא חולק על זה, באמת צריך להיפטר מהריחות ומהסכנה של מחלות כלשהן.

פריד גאנם: אגב, הזבל של העופות מביא גם חרקים, נחשים גם או לא יודע מה וצריך להיפטר מזה, להוציא את זה מהישובים.

פריד גאנם: אין לי, אלא להסכים ולברך על התכלית, על היעד, אבל לא על חשבוני.

פריד גאנם: דבר שני, באותה נשימה, הוועדה מנמקת, היא אומרת שהיא מאריכה את התוקף דווקא, היא אומרת דווקא, בגלל התגברות סכנת שפעת העופות.

פריד גאנם: גם אנחנו בני אדם חשופים לשפעת העופות.

פריד גאנם: אגב, המתחם הזה הורחק - - -

מופיד מרעי: פריד, שאלה, הרי בזום, ההתערבות בדברים קצת קשה.

מופיד מרעי: שני דברים, יש לכם, אתם נציגי ראש הרשויות, נציג בוועדת המשנה, בוועדה הנופית, בוועדה המחוזית?

מופיד מרעי: זו שאלה אחת.

מופיד מרעי: שאלה שנייה, אני מבין בסוף, גם מהדברים ששלחת, האריכו את התוקף של היתר שהיה בעבר, ופתאום עכשיו רוצים לעלות לקרקע?

מופיד מרעי: כלומר, לפני שבע שנים הם קיבלו את ההיתר ורק עכשיו קיבלו הארכה להיתר או שאני טועה בהבנה?

פריד גאנם: כן, קודם כל, אין לנו נציג בוועדה המחוזית ולא בוועדת משנה, מע'אר אין לה כלום.

פריד גאנם: יש לבית ג'אן, נדמה לי באיזו שהיא מסגרת, ויש לכפר כמא באיזו שהיא מסגרת, אבל זה מיעוט של מיעוט.

פריד גאנם: אגב, לא סתם אנחנו דורשים כל הזמן שתוקם ועדה לצד הוועדה המחוזית - - -

מופיד מרעי: נכון.

פריד גאנם: שנלמד לטפל בעניינים שלנו ויש לנו דברים ייחודיים ויש לנו צרות משלנו, שלא דומות למגזר ההיקפי במחוז.

פריד גאנם: אין לנו, אין לנו נציגים.

פריד גאנם: עוד הפעם, יכול להיות שעל הנייר הפרסום היה בסדר, אני לא יודע מי ידע מה - - -

מופיד מרעי: בסדר, תיכף נשמע את זה מהוועדה.

פריד גאנם: הוא אומר, תשמע, ברגע שאתה מקים לולים ליד תל אביב, אני בטוח שיערבו את חולדאי.

פריד גאנם: ברגע שמקימים לול ליד הבתים של חיפה, אני בטוח שהיו מערבים אותם, שואלים אותם ונותנים להם אפילו זכות פיירית.

פריד גאנם: במע'אר שזה עשרים ארבע אלף תושבים ואף אחד לא מרים טלפון ואומרים סכנת התפשטות שפעת העופות.

פריד גאנם: אגב, אני לא אוהב לדבר בשפה הזו, כי אני לא רוצה שייראו בי שכיר חרב, אבל פה מדובר בשכונת חיילים משוחררים בקריית חינוך.

פריד גאנם: אני רק מצטער על זה שלא הזמינו באופן מיוחד ולא שיתפו אותנו בדיון, לא רק דרך עיתון זה או אחר, אלא צריכים להזמין, גם לקראת חידוש התכנית הזו, חידוש תוקף התכנית לשבע שנים נוספות.

פריד גאנם: אני אמרתי, היה פער של חודש וחצי בין תום התוקף לבין חידוש התוקף.

פריד גאנם: אני חושב שברגע שאתה לא חידשת בתוך תקופת התוקף הראשון, התקופה הראשונה, אתה לא רשאי לחדש אחר כך, למה?

מופיד מרעי: הגיוני שיזמינו אותך לשלב של החידוש, כלומר שישאלו את העיר בשלב שחידשו.

מופיד מרעי: פריד, אני מציע, אנחנו עושים דיון רק על מע'אר.

מופיד מרעי: זה הפתיח שלך, אם יש לך עוד איזה משפט, תגיד אותו.

מופיד מרעי: כלומר, אנחנו נשמע את האחרים ואחרי זה אנחנו צריכים לחזור אליך, כי אנחנו רוצים לשמוע את הוועדה, אנחנו רוצים לשמוע את המשרד לאיכות הסביבה, אנחנו רוצים לשמוע גם אם יש נציגות, לא רק של איכות הסביבה, אלא משרד הבריאות, כי מדובר כאן על נושא בריאותי ושנוכל לקיים את הדיון.

מופיד מרעי: אז, תתכנס למשפט מסכם של הפתיח, על מנת שנכנס לדיון.

מופיד מרעי: בבקשה.

פריד גאנם: עד החידוש לא היה שום פרסום בכלל, אף אחד לא היה יכול לדעת שיש חידוש תוקף, למרות שבהחלטה הראשונה דובר על אפשרות לחדש, זה חמור מאוד.

פריד גאנם: הדבר השני, המשרד להגנת הסביבה אמר מלכתחילה, הסתייג מהתכנית, כי אין פתרון קצה ולקראת חידוש התוקף נאמרו דברים דומים - - - לכמויות אדירות של זבל, מדובר כנראה במאות אלפי עופות.

מופיד מרעי: המפגע התברואתי ברור לנו.

פריד גאנם: עוד פעם, אני מתפלא על כך שמשרד החקלאות, משרד הבריאות, שזה נוגע להם, שהם לא עמדו על הרגליים האחוריות למנוע דבר כזה.

פריד גאנם: לי ולמרום הגליל יש מאה שבעים ושמונה אלף דונם, זה אומר פי תשע ממע'אר.

פריד גאנם: יש להם כל כך הרבה אדמות שאפשר לבנות לולים ורחוק מע'אר, רחוק מחזון ורחוק מכלנית.

פריד גאנם: אפשר לעשות את זה אם הם היו רוצים.

פריד גאנם: אבל, אנחנו לא חצר אחורית, ואני אומר לך מה שהחוק לא אומר זה לא יעבור.

פריד גאנם: אני אומר לך, התושבים מלאים בכעס נוראי על היחס להם ושל הישוב, כולל החיילים המשוחררים.

פריד גאנם: רבותיי, הגיע הזמן לכבד אותנו.

פריד גאנם: זה בכלל לא כבוד, זו רמיסת הזכויות הבסיסיות, זו התעלמות מאיתנו כאילו אנחנו לא קיימים .

פריד גאנם: אני לא מדבר עכשיו על ההיבט החוקי, על ההיבט הציבורי הפוליטי.

פריד גאנם: מספיק כבר, מספיק, אי אפשר להשלים עם הדבר הזה.

מופיד מרעי: ברור לנו.

מופיד מרעי: הדברים מאוד מאוד ברורים, גם הדברים שאתה אומר.

מופיד מרעי: אתה אומר יכלו להיות גם חלופות.

מופיד מרעי: חשוב מאוד שנשמע את ראש המועצה מרום הגליל או שנשמע את ועדת התכנון.

מופיד מרעי: מהנדסת המועצה האזורית מרום הגליל, מזל אלקלעי.

מופיד מרעי: מזל, תני לנו תמונת מצב, מבחינתך איפה הדברים עומדים.

מופיד מרעי: לאחר מכן, תדבר נציגת ועדת התכנון המחוזית ואנחנו נחזור גם לנציגים של משרד החקלאות, איכות הסביבה, כמו שאמרתי, תעלו גם את הנציג של משרד הבריאות, יש פה מפגע תברואתי.

מופיד מרעי: בבקשה, מזל.

מזל אלקלעי: אני לא מהנדסת המועצה, אני מרכזת פרויקטים בהנדסה.

מזל אלקלעי: אני מטפלת בנושא הזה של רפורמת הלולים.

מזל אלקלעי: קודם כל, ראש המועצה מנסה להתחבר, אני לא יודעת למה זה לא הולך, אבל הוא מנסה להתחבר ואם הוא יעלה, אז הוא ימשיך את דבריי.

מזל אלקלעי: הסטטוס כרגע, החווה הזו בעצם למרום הגליל, לחזון, אחד הישובים מתוך עשרים וארבע ישובים במרום הגליל.

מופיד מרעי: לא שמענו הקול נקטע.

מופיד מרעי: כרגע, תתחילי הכל מההתחלה שנבין מה את אומרת, כי קודם לא הבנו.

מזל אלקלעי: סליחה.

מזל אלקלעי: בעצם התכנית אושרה אחרי בחינת כל מיני חלופות שמשרד החקלאות בדק ועשה עבודת חקר רצינית, איפה יכולות להיות חוות לולים מחוץ לישוב.

מזל אלקלעי: בסוף, בחזון, שזה אחד הישובים בין הבודדים בעצם, נמצא מקום אחד.

מזל אלקלעי: תב"ע אושרה בשנת 2013 או 2014, אני לא זוכרת את התאריך המדויק, לדעתי, ב-2013.

אליאור ליאב: 2014.

מזל אלקלעי: 2014?

מזל אלקלעי: אז אני טועה, אז 2014.

מזל אלקלעי: בעצם במהלך התקופה הזו משרד החקלאות יחד עם הישובים, יחד עם המועצה, קידם תכנון מפורט, הוגשו בקשות להיתר ואכן התקבל היתר בשנת מאי 2021, היתר לתשתיות.

מופיד מרעי: רגע, את אומרת שהתכנית אושרה ב-2014?

מזל אלקלעי: נכון.

מופיד מרעי: לא, אני שואל, כי אני רוצה להבין.

מופיד מרעי: ברגע שאני מבין, אני מניח שגם מי שנמצא איתי בזום מבין.

מופיד מרעי: 2021 או סוף 2021 הנושא עלה לאישור מחדש, מה שנקרא, על מנת להאריך את התוקף של ההיתר שניתן ב-2017.

מופיד מרעי: בתהליך הזה, אתם עשיתם את התהליך הזה מול ועדת המשנה של הוועדה המחוזית לתכנון ובנייה במחוז צפון, נכון?

מזל אלקלעי: נכון.

מזל אלקלעי: משרד החקלאות, נמצאים איתנו גם הנציגים של משרד החקלאות.

מופיד מרעי: גברתי, תיכף נגיע למשרד החקלאות.

מזל אלקלעי: הם בעצם אלה שהגישו, הם יוזמי התכנית.

מופיד מרעי: דקה, אני שואל אותך כרגע שאלות, לא את משרד החקלאות.

מופיד מרעי: אני אדע לשאול את משרד החקלאות.

מופיד מרעי: אני אדע לדבר עם משרד החקלאות, אני שואל אותך, אתם עשיתם את זה מול הוועדה הנופית של הוועדה המחוזית לתכנון ובנייה, שם קיבלתם את חידוש ההיתר.

מזל אלקלעי: נכון.

מופיד מרעי: מה ההרכב של הצוות של הוועדה הנופית?

מופיד מרעי: אני מבקש שתגידי לי את השמות ומה התפקידים שלהם, את יודעת להגיד לי?

מזל אלקלעי: לא, אני לא יודעת להגיד.

מזל אלקלעי: אין נציגות שלנו.

מופיד מרעי: בסדר, הבנתי.

מופיד מרעי: אתם מבחינת

מופיד מרעי: כם קיבלתם את ההיתר מהגורמים המוסמכים, ברור לי.

מזל אלקלעי: נכון.

מופיד מרעי: עכשיו שאלה אינפורמטיבית, החווה הזו בחזון היא חווה רק של המושב או היא חווה של כמה מושבים - - -

מזל אלקלעי: לא, היא חווה רק של הישוב וגם לא של כל הישוב.

מופיד מרעי: אוקיי.

מופיד מרעי: יש בישוב הזה עוד חוות של לולים?

מזל אלקלעי: לא, לא אותרו שטחים.

מופיד מרעי: את אומרת זו החווה היחידה שכרגע מאושרת.

מופיד מרעי: עכשיו, אתם לא חשבתם שהחווה הזו הולכת להיות צמודת דופן לשכונת חיילים במע'אר?

מופיד מרעי: כלומר, זה לא הדליק לכם נורה אדומה.

מופיד מרעי: עזבי שהם לא יהיו שותפים.

מופיד מרעי: לכם, כגורמים המובילים פרויקטים, כמועצה אזורית, זה לא הדליק לכם נורה אדומה שהמקום הזה הולך להיות קרוב לשטח מגורים?

מופיד מרעי: או שלא לקחתם את זה בחשבון?

מזל אלקלעי: אני חייבת לציין שכשיש מתכננים, אדריכל ומתכננים תב"ע, אז לוקחים בחשבון את כל התוכניות התקפות החלות בשטח.

מופיד מרעי: בסדר.

מופיד מרעי: קיבלתי תשובה.

מופיד מרעי: את אומרת שהאדריכלים לקחו בחשבון את כל מה שהם צריכים לקחת.

מזל אלקלעי: את כל מה שחל בשטח באותו הזמן, באותה העת.

מופיד מרעי: אוקיי, בסדר גמור, מאה אחוז.

מזל אלקלעי: אני חושב שהתכנית של החווה באותה עת, היא לא הייתה בתכנון או שהיא הייתה בתכנון.

מופיד מרעי: עובדה שהיא הייתה בתכנון, שבע שנים לא התקדמה ופתאום זה צץ מחדש.

מופיד מרעי: כי, ישוב שנמצא בסמוך, רואה שכן היה תכנון.

מופיד מרעי: נניח שהיה תכנון וזה לא יצא לפועל, מבחינתו זה לא יצא לפועל.

מופיד מרעי: בסדר, מאה אחוז.

מופיד מרעי: תמשיכו להיות איתנו.

מופיד מרעי: משרד החקלאות.

מופיד מרעי: יש אחרי זה מהנדס העיר מע'אר, שאגב מהנדס העיר טלאל, איתנו בזום?

מופיד מרעי: טלאל אתה איתנו בזום?

טלאל עפאן: שלום לכם.

מופיד מרעי: שלום.

מופיד מרעי: אני מבין שאתה לא פה, אתה במרוקו?

טלאל עפאן: כן, אני במרוקו במשלחת.

מופיד מרעי: אז, בוא קצר תמציתי, כי ראש העיר הציג את התמונה.

טלאל עפאן: אני לא אחזור על המצגת, נדמה לי שכולם ראו את המצגת.

טלאל עפאן: אני רוצה לציין דבר אחד, התכנית של הלולים אושרה לפני שבע שנים ואנחנו מדברים כיום גם על - - -

מופיד מרעי: אתה היית מהנדס כשזה אושר?

טלאל עפאן: לא, אני שנה וחצי, שנתיים בתפקיד.

טלאל עפאן: אני לא הכרתי את התכנית עד לפני שבועיים, שלושה.

מופיד מרעי: הבנתי.

טלאל עפאן: אבל, אני מדבר על הארכת התוקף של התכנית.

טלאל עפאן: התכנית הנדונה הייתה במרחק מסוים מהישוב.

טלאל עפאן: אני רוצה לצטט מה שנבדק לעניין בדיקת החלופות וההחלטה על החלופה שנבחרה.

מופיד מרעי: לא הבנתי.

מופיד מרעי: אדוני המהנדס, אתה דיברת על חלופות, היו באיזה שהוא שלב חלופות שהוצגו בפנייך?

טלאל עפאן: כן, כן.

מופיד מרעי: מתי?

טלאל עפאן: בנספח של התכנית המקורית, אני מדבר על נספח התכנית המקורית - - -

מופיד מרעי: מתי אתה כמהנדס של המועצה נחשפת לחלופות שהיו על החווה הזו?

טלאל עפאן: לא, אני אמרתי לך, אני בתפקיד בשנה האחרונה, בשנה וחצי האחרונות.

מופיד מרעי: אוקיי, אז אתה אומר קודמך - - -

טלאל עפאן: מקריאה של מסמכי התכנית, אני מדבר על הקריאה של מסמכים של התכנית המקורית.

טלאל עפאן: מדובר, בדקו שם בסך הכל שמונה חלופות ובחרו בחלופה מספר שש וכתוב שם בפירוש, בדיקת הרחקה נוספת.

טלאל עפאן: הייתה חלופה שהיא חזון ארבע, בדיקת הרחקה נוספת של חלופה זו לכיוון דרום, במטרה להתרחק מכל הרחבה קיימת או עתידית של הישוב.

טלאל עפאן: מדובר על ישוב רק של חזון.

טלאל עפאן: חלופה זו נקראת בגרסתה המשופרת חזון שש, וחלופה זו מוגשת במסגרת התכנית.

טלאל עפאן: כלומר, כל השיקול כאן הוא להרחיק את החווה כמה שיותר ממבנה מגורים.

טלאל עפאן: עכשיו, ברגע שהחליטו להביא את זה לדיון להארכת תוקף של התכנית משבע שנים שהסתיימו, התעלמו לחלוטין או במכוון בתכנית שרצה ומקודמת על ידי העירייה ומינהל התכנון להרחבת הישוב, הרחבת שכונת חיילים משוחררים שהיא כמעט מאה חמישים דונם, במרחק של פחות משבעים מטר מחוות הלולים.

טלאל עפאן: אז, התנאים לאישור התכנית הקודמת כבר השתנו, ראוי היה שמינהל התכנון והוועדה המחוזית ייבדקו את התנאי הזה, ואז להפקיד את התכנית מחדש ולא רק לאשר את זה בלי הפקדה, על מנת לתת לאנשים להתנגד.

מופיד מרעי: אוקיי.

מופיד מרעי: זה ברור לי מה שאמרת.

מופיד מרעי: בסופו של דבר, אתה אומר בפער או בתווך של אישור התכנית הראשונה עד לאישור תכנית או עד חידוש האישור, הנוחה על שולחן הוועדה המחוזית לתכנון ובנייה שכונת חיילים משוחררים, כבעצם התכנית הוגשה כבר לוועדה והיא - - -

טלאל עפאן: היא הייתה כבר בהפקדה.

מופיד מרעי: אתה אומר הופקדה או שהייתה בתהליך הפקדה?

טלאל עפאן: הופקדה, כבר הופקדה אדוני.

מופיד מרעי: הופקדה וזה נלקח בחשבון.

טלאל עפאן: אדוני, ברשותך, אני רק אוסיף משפט אחד, החלופה המקורית שנבחרה המטרה שלה הייתה להרחיק ממבנה המגורים.

טלאל עפאן: כל התנאי של בחירת החלופה השתנה, על כן היה ראוי מהוועדה המחוזית להפקיד - - -

מופיד מרעי: הנקודה ברורה.

מופיד מרעי: שאלה לי אליך כמהנדס, החווה באיזה מרחק מהמושב, מחזון?

טלאל עפאן: מאה חמישים ושלושה מטרים.

מופיד מרעי: מחזון, לא מהשכונה שלכם.

טלאל עפאן: לא, מחזון.

טלאל עפאן: משלנו חמישים מטרים.

מופיד מרעי: כן, ראש הרשות אמר שבעים.

מופיד מרעי: בסדר, ומשם מאה חמישים מטר.

מופיד מרעי: אוקיי, שמענו.

מופיד מרעי: תמשיך להיות איתנו, למרות שאתה במרוקו.

מופיד מרעי: אנחנו נעבור למשרד החקלאות.

מופיד מרעי: חשוב לי לשמוע את משרד החקלאות מה יש לו להגיד, חשוב לי לשמוע גם את המשרד לאיכות הסביבה על המיקום.

מופיד מרעי: בבקשה, דבור.

מופיד מרעי: הרבה זמן לא נפגשנו, אז טוב שיש זום ויש ישיבות.

פארוק דבור: שלום.

פארוק דבור: נמצאת איתנו כאן רותי פרום.

פארוק דבור: אני לא יודע אם מישהו רוצה להתייחס או שאני אתייחס.

מופיד מרעי: לא, מי ממשרד החקלאות מתייחס?

מופיד מרעי: אתה בקיא בנתונים, אתה רוצה להתייחס?

מופיד מרעי: יש מישהו אחר שרוצה להתייחס, תגיד.

פארוק דבור: אז אני אתחיל להתייחס.

פארוק דבור: אם מישהו רוצה להצטרף אז בבקשה.

פארוק דבור: אני רק אתייחס עובדתית - - -

מופיד מרעי: אתם חלק מהתכנון, דבור?

פארוק דבור: כן, אני שותף.

פארוק דבור: אני נציג השר בוועדות תכנון ובנייה, בוועדה המחוזית במקרה הזה.

מופיד מרעי: גם בוועדה הנופית, אתה נציג?

פארוק דבור: ועדת משנה נוף, שבין השאר כן, אנחנו יש לנו נציגות - - -

מופיד מרעי: כלומר, כאשר חידשו את ההיתר לחוות הלולים אתה היית נציג בוועדה הנופית?

פארוק דבור: אנחנו ביקשנו את חידוש, בואו נדגיש את זה, אנחנו ביקשנו ממשרד החקלאות, מי שיזם ותכנן את התוכניות, הוא יזם את הארכות תוקף בזמן הנכון.

פארוק דבור: אנחנו יזמנו לפני תום התקופה.

פארוק דבור: כמובן, שלוח הזמנים של הוועדה והשיבוץ לפעמים לוקחים זמן ולא תמיד זה בזמן אמת.

פארוק דבור: אבל, מבחינת זמנים, עמדנו בזמנים, בבקשות ובכל התנאים.

פארוק דבור: אם יורשה לי, אני רק אתן את ההתייחסות שלנו.

פארוק דבור: אני אתייחס לתכנית של הלולים במושב חזון.

פארוק דבור: אני אתחיל בזה שלול הוא בכלל לא מפגע, לול הוא מקום שבסוף מייצרים בו מזון.

פארוק דבור: אני אומר שתכנית מתחם הלולים אושרה, פורסמה באוגוסט 2014, בתוך משבצת הקבע של מושב חזון, היא כוללת מתחם אחד בלבד מתוך שלושה מתחמים שהיו אמורים לתכנן באזור זה, הם נפסלו בשל אילוצים סביבתיים.

פארוק דבור: המתחם מיועד להקמת לולים מודרניים, מבוקרים וסדורים בעלי השפעה נמוכה משמעותית ביחס ללולים הישנים, עם קירות רשת שבמתחם המושב כיום, שהם פעילים.

פארוק דבור: הוראות התכנית המאושרת, קבעו את תוקף התכנית לשבע שנים ואפשרו להאריך בשבע שנים נוספות.

מופיד מרעי: לפני שנגיע לתוקף, בהוראות התכנית, מה המרחק מחוות הלולים לבתים הכי קרובים?

פארוק דבור: בהוראות התכנית קבעו מרחק מינימלי של חמישים מטר.

מופיד מרעי: מהבתים?

מופיד מרעי: מבתי המגורים?

פארוק דבור: כן, למגורים.

פארוק דבור: זה מה שנקבע בהוראות התכנית.

מופיד מרעי: השאלה שלי האם ההוראות האלה נקבעו עוד ב-2014 ולא היה שינוי ב-2017.

פארוק דבור: בדיוק.

פארוק דבור: משר החקלאות עד היום, לא רק מ-2017, גם היום,

מופיד מרעי: כלומר אתה אומר, אין שינוי?

פארוק דבור: אין שינוי.

מופיד מרעי: והם מקובלים על משרד הבריאות?

פארוק דבור: כל התיאום של המשרד וגם טיפול של כל האירועים או בתיאום כמובן עם כל משרדי הממשלה ולא רק משרד החקלאות.

מופיד מרעי: שאלה, בוועדה הנופית מי נציג של משרד הבריאות שם, אתה יודע להגיד לי שם?

פארוק דבור: אני חבר שם, אבל אני לא מנהל את הוועדה - - -

מופיד מרעי: כן, טוב, תיכף נשמע את זה מנציגת הוועדה.

פארוק דבור: אני יכול להמשיך?

מופיד מרעי: כן, כן תמשיך.

פארוק דבור: אוקיי.

פארוק דבור: אז, הוראות התכנית קבעו תוקף תכנית לשבע שנים.

פארוק דבור: הם אפשרו הארכה נוספת לשבע שנים.

פארוק דבור: תכנית תוכננה, איך שאמרתם, ביוזמת המשרד כחלק ממהלך כולל לשדרוג לולי הטלה ביישובי הצפון.

פארוק דבור: בנובמבר 2021 התבצע דיון והוא הוארך בשבע שנים נוספת.

פארוק דבור: לאחר שבקשת הישוב אושרה במסגרת, דהיינו על תמיכה לקידום תכנון ופיתוח תשתיות במתחם, והוצע היתר כחוק לפיתוח התשתית במאי 2021, יש מספר היתר.

פארוק דבור: עבודות הפיתוח התחילו בחודש מרץ הנוכחי.

פארוק דבור: תכנית ג/2022680, אני מקווה שזו התכנית, אושרה ופורסמה ברשומות באפריל 2017, זו התכנית של שכונת חיילים משוחררים.

פארוק דבור: שלוש שנים לאחר אישורה של התכנית של מתחם הלולים.

פארוק דבור: המרחק המינימלי שאני מציין הוא חמישים מטר ועל פי בדיקתנו, יש להפעיל מדידה, זה מאתיים שלושים מטר מגבול שתי התוכניות, גבול תכנית אחת במרחק הקצר.

פארוק דבור: אז, אלו הנתונים שאנחנו יודעים.

מופיד מרעי: אוקיי.

מופיד מרעי: ואתם מבחינת משרד החקלאות, מבחינה תכנונית, אין לכם בעיה שהחווה הזו תהיה שם, זה מה שאתה אומר.

פארוק דבור: לא רק זה.

פארוק דבור: אני חייב לציין שיש לולים גם בישובים, בכל הישובים.

פארוק דבור: בוא נגיד, בצפון לבד יש שבעים אחוז כמעט.

פארוק דבור: ייצור הטלת הביצים, זה בישובים בגליל.

מופיד מרעי: כן, זה נכון, אבל מצד אחד, גם בישובים אחרים, ואני מכיר את זה, אתם חייבתם שכל הלולים יהיו בכלל מחוץ לקו תחום התכנון, מחוץ לקו הכחול.

מופיד מרעי: אני מכיר את זה מחורפיש, בחייכם.

פארוק דבור: לא, אבל המרחק של חמישים מטר - - -

מופיד מרעי: מה לא?

פארוק דבור: המרחק של חמישים מטר, יש בהרבה ישובים זה מרחק, גם במע'אר עצמה יש לול במרחק חמישים ושתיים מטר בישובים בתוך - - -

מופיד מרעי: טוב, הנקודה ברורה, בסדר.

מופיד מרעי: רק תמתין איתנו בדיון, אל תלך.

מופיד מרעי: אנחנו נעבור לראש המועצה של מרום הגליל, עמית.

עמית סופר: שלום.

מופיד מרעי: אתמול התארחתי אצלך במועצה ואתה לא ידעת, אני לא יודע אם אמרו לך.

עמית סופר: קודם כל, סיפרו לי בשעות הערב, כן, תקלה חמורה, שלא ידעתי.

עמית סופר: בסדר גמור, אבל הבנתי שמאוד התרשמת.

מופיד מרעי: כן בית ספר שדה, בית ספר יער, מה שנקרא.

עמית סופר: בית ספר יער, כן.

עמית סופר: החברים סיפרו לי שמאוד התרשמת מהביקור.

מופיד מרעי: כן.

עמית סופר: תראה, לעניינו, אני לא שמעתי את הדוברים הקודמים, אני בטח לא אחזור.

עמית סופר: רק ברור, אדוני יושב הראש, שברגע שיש תב"ע ויש היתר, זה חלק מהרעיון של מוסד תכנון, שיהיה בעצם סופיות של הדברים.

עמית סופר: יש פה בעצם הסתמכות של הליכים.

עמית סופר: לכן, יש בהליכי החוק מועד של פרסום זמנים, הדברים עברו בעצם את כל האישורים הנדרשים.

עמית סופר: זה בצד החוקי של הדברים.

עמית סופר: בצד המהותי יותר - - -

מופיד מרעי: נעלמת לנו, אופיר, סליחה, עמית, אני מתבלבל בינך לבין אחיך.

מופיד מרעי: אח שלו זה אופיר סופר, חבר הכנסת.

מופיד מרעי: אני תמיד מתבלבל בין אופיר ועמית.

מופיד מרעי: נקטעת, אז תחזור שנייה.

עמית סופר: נכנסה פשוט שיחה, קטעה לי את הרצף.

עמית סופר: אני אומר שוב, שהדבר מאוד מצוי בישובים רבים אצלנו שהמרחק הוא במינימום חמישים מטר, כמו שצוין קודם.

עמית סופר: כמו שאני מבין, המרחק פה לפחות סביב המאתיים שלושים מטר.

עמית סופר: הלולים החדשים שקמים הם לא לולים שמייצרים מפגע לסביבה.

עמית סופר: הם לולים סגורים, אטומים ולא - - -

מופיד מרעי: אגב, זה לולי הטלה או פטם?

עמית סופר: לולי הטלה.

עמית סופר: הם לא מייצרים מפגע, ולא בכדי הם אפשרו גם חמישים מטר.

עמית סופר: אגב, זה גם מצוי אצלי בישובים קהילתיים שסמוכים ללולים כאלה, ולא נתקלנו עד היום בהתנגדות בישוב כזה או אחר בגלל המרחק.

עמית סופר: כי, מדובר בעצם בלולים שלא מייצרים מפגעים.

מופיד מרעי: מה הייתה הסיבה שמ-2017 יש היתר ועד 2021 לא עשיתם ופתאום צריך לחדש את ההיתר?

עמית סופר: לא, אני מניח שאתה מדבר על התב"ע.

עמית סופר: ההיתר הוצע עכשיו לאחרונה.

עמית סופר: בעבר היום גם ניסיונות, אתה בטח מכיר, מול משרד האוצר לראות כיצד מתקציבים את הלולים האלה.

עמית סופר: דובר על תקציב והייתה המתנה לא מבוטלת מצד כל הישובים לכספים שמשרד האוצר הבטיח בסיכומים כאלה ואחרים, על סמך ההסכמים שנעשו עם המגדלים, שיוקצו גם כספים לשדרוג.

מופיד מרעי: עכשיו אני שואל אותך שאלה כראש מועצה לשעבר, שכן שלך, כשהתחלתם לתכנן וקיבלתם את האישורים וחיכיתם לתקציב, עברו שבע שנים.

מופיד מרעי: הרי, בשבע שנים האלה יש שינוי במוניציפאלי אצל כל השכנים.

מופיד מרעי: האם הוועדה הנופית, אני לא יודע מי מכם יוצג בוועדה המקומית - - -

עמית סופר: לא, אתה מדבר על תב"ע, זה אושר במחוז.

מופיד מרעי: ברור, אני מדבר על המחוז.

מופיד מרעי: אני מדבר על הוועדה הנופית במחוז.

מופיד מרעי: הרי, מי שדן בזה היא הוועדה הנופית.

מופיד מרעי: תיכף נשמע גם את נציג הוועדה, אם הוא לקח בחשבון את הפיתוח ואת ההתפתחות של שכונת החיילים המשוחררים בתווך מ-2014 עד ל-2021.

עמית סופר: תראה, אני חושב שנכון לשאול את מוסד התכנון ש- - -

מופיד מרעי: כן, כן נשאל אותם, אבל אתה לא היית בתמונה, אתה אומר לי?

עמית סופר: לא, שוב, אני כוועדה מקומית, ברגע שזה מגיע לפתחי, כוועדה המקומית, אני כן.

עמית סופר: אבל, ברגע שזה במוסד התכנון המחוזי, אני מניח, קרוב לוודאי, שגם היה בפנים את כל התמונה הרחבה והם החליטו שהם שמעו את כל העירייה.

מופיד מרעי: בסדר, תיכף נשמע אותם.

עמית סופר: אדוני, אבל אני אומר רק במשפט אחד שהמרחק קיים אצלי גם בישובים חקלאים, הם לולים של ישובים חקלאיים שצמודים לישובים קהילתיים, בקרבה הרבה יותר מהקרבה שמדובר פה למע'אר.

עמית סופר: זה לא מהווה חסם.

עמית סופר: לו באמת חשבתי וסברתי שיש איזה מפגע, לא הייתי מאפשר שלול, כזה או אחר, של ישוב חקלאי, יהיה צמוד לשוק קהילתי, כי אלו לא לולים שמייצרים מפגע.

עמית סופר: מדברים פה על לולי הטלה.

מופיד מרעי: הבנתי.

מופיד מרעי: עוד שאלה מקצועית, אלו יהיו לולי מעוף או כלובים, או שאתה לא יודע להגיד?

עמית סופר: תראה, אני לא יודע לומר, כי כרגע יש את הוועדה של משרד החקלאות - - -

מופיד מרעי: כי קרקור העופות הוא שונה, אתה יודע את זה?

עמית סופר: אני פחות בקיא.

עמית סופר: אני לא שמעתי שיש הבדל בין כלובים למעוף.

עמית סופר: אתה מדבר על מעוף - - או שזה - - -

מופיד מרעי: לא, מעוף לביצים.

מופיד מרעי: מה שהיום נדרש, התקן החדש.

עמית סופר: אני לא חושב.

עמית סופר: המפגע שתמיד דיברו עליו הוא בטח לא הקרקור, דיברו בעיקר על נושא הריחות.

מופיד מרעי: טוב, לא משנה.

עמית סופר: אבל, אתה יודע, יש את גורמי מקצוע שעשו את התבחינים וקיבלו את ההחלטות.

מופיד מרעי: בסדר, מבחינתך, אתה אומר שהתכנית הייתה, אושרה במוסד התכנוני.

מופיד מרעי: מבחינתך אתה לא רואה שום בעיה להקים את החווה במתכונת הקיימת כהוראות התכנית הקיימות.

עמית סופר: לא.

עמית סופר: ויתרה מכך, אני אומר גם במהות וגם אם אני כרגע עוזב את הצד התכנוני, עובדה שאני גם מאפשר את זה ללולים שסמוכים לישובים קהילתיים, על בסיס זה שבאמת בגופם של דברים, זה לא מהווה מפגע.

מופיד מרעי: הבנתי.

מופיד מרעי: עמית, שאלה אחרונה, היו חלופות שאפשר לעשות אותן אחרת, כלומר מהצד הצפוני של הישוב או משהו כזה, או שלא - - -

עמית סופר: לעניות דעתי בחזון כמעט ולא יותר חלופות, זה המעט מאוד.

מופיד מרעי: עוד שאלה, אם תהיה חלופה טובה יותר, אין בעיה מבחינתכם, לא, נכון?

מופיד מרעי: או שכן?

עמית סופר: תראה, אני לא מכיר את הדברים, אבל צריך לבדוק את זה עם מוסדות התכנון, עם הוועדה המחוזית, באיזה תמ"א, רגישויות למיניהן, אתה מכיר את הדברים האלה.

מופיד מרעי: כן, זה גם לוקח זמן.

עמית סופר: אבל, צריך לומר שכרגע גם המורכבות היא שצריך לעשות את זה בהליך מהיר, כי הזמינות - - -

מופיד מרעי: נקטעת.

מופיד מרעי: אוקיי, עד שעמית יחזור אלינו.

מופיד מרעי: המשרד להגנת הסביבה, יש לנו?

מופיד מרעי: המשרד להגנת הסביבה?

מופיד מרעי: עמית, אם אתה שומע אותנו, מקסימום תמשיך להיות איתנו, שנוכל להעלות עוד פעם אחרי זה.

מופיד מרעי: מי כרגע?

מופיד מרעי: יש לנו את רשות הטבע והגנים?

מופיד מרעי: איכות הסביבה?

מופיד מרעי: הוועדה המחוזית לתכנון ובנייה.

מופיד מרעי: טוב, אני חושב שהצטברו מספיק שאלות ותשובות.

מופיד מרעי: הנציגה של הוועדה המחוזית לתכנון ובנייה הצטברו הרבה מאוד שאלות, בואי אולי תאיר את עיננו.

מופיד מרעי: שלום נורית.

נורית רוזנטל: שלום.

נורית רוזנטל: אני יועצת במינהל התכנון בוועדה המחוזית צפון.

מופיד מרעי: אצל אורי, נכון?

נורית רוזנטל: אצל אורי אילן, כן.

מופיד מרעי: היית איתנו מתחילת הדיון, נכון?

מופיד מרעי: שמעת את כל המורכבות.

מופיד מרעי: אני בזמנו בדיון הקודם דנו על משהו אחר ואורי אילן דיברנו יחד עם דלית היה לנו דיון והעליתי את זה.

מופיד מרעי: בשולי הדיון הקודם, אבל לא התעמקנו בנושא הזה וזה הזמן כרגע להתעמק.

מופיד מרעי: בוא תסבירו לנו מה קרה תכנונית, כי הבעיה היא תכנונית.

מופיד מרעי: זו לא בעיה של משרד החקלאות, זה לא מכסות ללולים ולא כלום.

מופיד מרעי: תכנונית, מה קרה, איך זה התחיל, מה קרה שעכשיו העירייה, שהייתה מועצה, לא היו בכל תהליך התכנון שזה צמוד דופן.

מופיד מרעי: בבקשה, נורית, איתך.

נורית רוזנטל: נתחיל מזה שזו לא בעיה, יש פה תוכניות שמתקדמות, חלק מאושרות וחלק מתקדמות במקביל, הכל בסדר, זה חלק מהליך התכנון.

נורית רוזנטל: התכנית ללולים אושרה ב-2014.

נורית רוזנטל: ברוב התוכניות של הרפורמה על הלולים היה סעיף שאומר שאחרי כך וכך שנים, אם הם לא התקדמו, צריך לתת להם הארכה או לא, שהוועדה מאפשרת לתת הארכה.

נורית רוזנטל: במקרה הזה, שיסתיימו שבע שנים, קצת לפני זה, משרד החקלאות פנה, הוא ביקש הארכה.

נורית רוזנטל: לקח זמן שתכנית שהוקצה בגלל עומס דיונים, אבל הפנייה נעשתה בזמן והתכנית נדונה בוועדת נוף להארכת מועד, והיא קיבלה את הארכת המועד.

נורית רוזנטל: במקביל, בשנת - - -

מופיד מרעי: תסבירי לי קצת על התהליך של הארכה עצמה, איך זה מתבצע טכנית, כן?

נורית רוזנטל: טכנית זה דיון בוועדה כמו כל דיון אחר.

מופיד מרעי: בוועדה אצל אורי או בוועדה הנופית, ועדת המשנה?

נורית רוזנטל: ועדת משנה לנוף הגליל.

נורית רוזנטל: זו אותה ועדה שדנה במקור בתכנית, עכשיו היא דנה שוב בהארכת מועד שלה.

מופיד מרעי: מי ההרכב של הוועדה, אם את זוכרת?

נורית רוזנטל: משרדי החקלאות, הגנת הסביבה ותיירות, וכמובן יושב ראש הוועדה הוא ממינהל התכנון.

מופיד מרעי: אז את אומרת תיירות, איכות הסביבה וחקלאות, אלו השלושה כמובן.

מופיד מרעי: מי יושב ראש של ועדת המשנה?

נורית רוזנטל: מינהל התכנון שזה משרד הפנים במקרה הזה.

מופיד מרעי: כן אבל מי יושב ראש הוועדה?

נורית רוזנטל: במקרה הזה, זה סגן מתכנן המחוז, רומן טביקמן, שהוא דן בהרבה תוכניות בוועדת נוף, הוא בקיא בחומר ויש לו ניסיון רב גם.

מופיד מרעי: אוקיי.

מופיד מרעי: יש נציגים של הרשויות שם או משהו, בוועדה המשנה הזו?

נורית רוזנטל: יש חברי ועדה שהם ממלאי מקום.

נורית רוזנטל: בוועדה הספציפית ב-2012, שדנה במקור, בתכנית, חברי הוועדה שלא היו בדיון והם חברים והם נעדרו מהישיבה, ראש עיריית נצרת, ראש עיריית שפרעם, ראש עיריית סכנין וראש עיריית טמרה, אף אחד מהם לא היה בדיון ולא הגיע.

מופיד מרעי: אז, עוד שאלה ככה לאינפורמציה, ואני אומר את זה מהכובע של ראש רשות שהייתי, בדיון בחידוש בהיתר, אתם לא מזמנים את הנציגים לנציגים של השלטון המקומי?

נורית רוזנטל: מזמנים את כל חברי הוועדה של אותה ועדה ספציפית באותו זמן נתון.

מופיד מרעי: אוקיי.

מופיד מרעי: בחידוש, את מי הזמנתם עוד, חוץ מהנציגים שאמרת שהם קבועים שלכם, את מי עוד הזמנתם ולא הגיע?

נורית רוזנטל: אני לא יכולה לדעת את זה מפה, אני צריכה - - -

מופיד מרעי: אני מבקש לקבל את כל הנתונים האלה מי הוזמן לחידוש של ההיתר ללולים בוועדה הנופית, שזו ועדת המשנה, ולא הגיע.

מופיד מרעי: חשוב לי לדעת מי היה שם בדיוק או מי הוזמן והגיע, מי הגיע והצביע מי הוזמן ולא הגיע.

נורית רוזנטל: טוב, אני יכולה לבדוק את זה, אבל זה ייקח קצת זמן.

מופיד מרעי: כן, אני מבקש לקבל את זה, כי זה מאוד מאוד חשוב לנו.

נורית רוזנטל: כולם מוזמנים באופן סדיר וקבוע, המזכירות מזמינה את כל מי שצריך להיות בדיון.

מופיד מרעי: אני מניח שכן.

מופיד מרעי: אני בתור אחד שהוזמן לא פעם אליכם והופעתי וקידמתם לי את תכנית המתאר של הישוב, אני יודע, אני מכיר את הנוהל.

מופיד מרעי: לכן, אני גם שואל, בדיון של הוועדה הנופית, ועדת המשנה, מי הוזמן, מי היה וחשוב מאוד שאכן נקבל את כל הנתונים.

מופיד מרעי: למה אני אומר את זה?

מופיד מרעי: כי אם היה נציג של השלטון המקומי, של ראשי הרשויות, ואני יודע מי מייצג שם, יכול להיות הוא היה לפחות מתנגד או מעלה את הנושא לדיון.

מופיד מרעי: לפחות הוא אומר לראש העיר במע'אר, שהוא לא צריך לשמוע את זה מהרחוב, מה שנקרא, כן?

מופיד מרעי: בבקשה, אני איתך.

נורית רוזנטל: טוב, התכנית של הלולים אושרה ב-2014, כאמור.

נורית רוזנטל: באותו הזמן לא הייתה שום תכנית של מע'אר מאוד קרובה, כמו שאנחנו מדברים עכשיו.

נורית רוזנטל: הדיון לתכנית חיילים משוחררים שמספרה היא, בעיקר בשביל פארוק אני אומרת את זה, 251-0758359, זו תכנית שנמצאת עכשיו בסיום הפקדה וממתינה לדיון בהתנגדויות.

נורית רוזנטל: התכנית הזו עדיין לא תכנית מאושרת.

מופיד מרעי: עדיין לא מאושרת?

נורית רוזנטל: לא, היא עדיין לא מאושרת.

ענת סביר אהרן: היא הופקדה באוקטובר.

נורית רוזנטל: המרחק בתכנית הזו, אומנם, הוא שבעים וחמישה מטר במקרה הקרוב ביותר.

מופיד מרעי: רגע התכנית של השכונה הופקדה והיא, מה שנקרא, אושרה להפקדה בתנאים.

מופיד מרעי: זה מה שאת מתכוונת להגיד?

נורית רוזנטל: לא, אני מתכוונת שהיא הופקדה, זה אומר שהיא פורסמה פה ברשומות - - -

מופיד מרעי: אה, פורסמה.

נורית רוזנטל: ופורסמה להפקדה.

נורית רוזנטל: בזמן ההפקדה יש להם שישים יום בהם אפשר להגיש התנגדויות, הוגשו התנגדויות ולכן התכנית צריכה להיכנס לדיון בוועדת התנגדויות.

נורית רוזנטל: ועדת ההתנגדויות היא ועדה עמוסה, זה ייקח זמן עד שהיא תשובץ, אבל זה כמובן תפקיד המזכירות - - -

מופיד מרעי: רגע, תכווני אותי, אולי הלכתי למקום אחר, את מדברת על התכנית של הלולים שכרגע - - -

נורית רוזנטל: לא, אני מדברת - - -

מופיד מרעי: אז את מדברת על התכנית של השכונה.

נורית רוזנטל: לא, אני מדברת על חיילים משוחררים, שקראתם לה, במע'אר.

מופיד מרעי: של השכונה?

נורית רוזנטל: של השכונה לחיילים משוחררים, שהיא הופקדה באוקטובר 2021.

ענת סביר אהרן: אבל בדיון הייתה איזו שהיא התייחסות לתכנית הזו?

ענת סביר אהרן: כי היא תכנית שכבר הופקדה, זה כן תכנית שמבחינה סטטוטורית היא כבר בשלב מתקדם.

ענת סביר אהרן: השאלה היא אם זה נלקח בחשבון?

נורית רוזנטל: נכון, זו תכנית בשלב מתקדם, אבל התכנית הזו היא במרחק של יותר מחמישים מטר, לכן אין שום פגיעה במע'אר באמצעות התכנית של הלולים או כל תכנית אחרת.

נורית רוזנטל: מה גם?

נורית רוזנטל: שתכנית 20080, שזו התכנית של הלולים בחזון, נתנה זכויות לאנשים.

נורית רוזנטל: לאנשים יש זכויות בקרקע ואי אפשר עכשיו להגיד לאנשים, אנחנו מבטלים לכם את כל הזכויות שלכם.

נורית רוזנטל: הוועדה לקחה בחשבון את כל השיקולים שמסביב והחליטה להאריך את תוקף התכנית, במיוחד שכבר יש היתר בנייה שהוצע במאי לתכנית להתחלה של פעילות בקרקע.

נורית רוזנטל: במצב רגיל בכלל לא הייתה שאלה והיא ברור שאנחנו ממשיכים עם התכנית.

נורית רוזנטל: אבל, בגלל שפה היה סעיף שהוא מאוד - - - אז היה צורך בדיון נוסף.

מופיד מרעי: גברתי, הכל טוב ויפה, תכנונית, נהלית, את אומרת תקנה במרחק של חמישים מטר.

מופיד מרעי: לא הבנתי למה הישוב הכי קרוב שאתם יודעים ואתם הפקדתם ואתם פרסמתם את התכנית לשכונה הזו, לא נמצאים בדיון לגבי הארכה או לגבי ההיתר המחודש של חוות לולים שנמצאת מטר.

מופיד מרעי: כמו שאת אומרת, שלאנשים יש זכויות בקרקע וקיבלו זכויות בקרקע ולא בנו תוך שבע שנים, ואותו חייל או לא משנה אם הוא חייל או לא, אזרח בסדר?

מופיד מרעי: שהולך לגור שם, הוא לא יודע בכלל שהוא הולך לגור שם ליד לול במרחק של חמישים מטר, אז בכלל הוא היה מוותר גם על הזכות שלו.

מופיד מרעי: גם להם יש זכויות, אז למה לדבר רק על הזכויות של מי שקיבל כרגע שטח לטובת לולים?

מופיד מרעי: אני חושב שהטיעון הזה לא היה צריך להיאמר.

מופיד מרעי: משרד להגנת הסביבה, בבקשה.

אליאור ליאב: שלום אני אליאור מתכננת מחוז צפון של המשרד להגנת הסביבה.

אליאור ליאב: אני אצטרף למה שנאמר קודם, באמת הרפורמה במשק ההטלה עשתה בדיקה מאוד מאוד מקיפה לאיפה אפשר לאשר תוכניות.

אליאור ליאב: בין היתר, גם את הנושא של מרחק ממגורים, על מנת למנוע מטרדים.

אליאור ליאב: באמת ברפורמה נקבע מרחק של חמישים מטר ממגורים.

אליאור ליאב: אני אגיד שהמרחק שעכשיו הציגו מההרחבה של שכונת החיילים המשוחררים, הוא באמת יחסית מצומצם.

מופיד מרעי: אתם ידעתם על זה קודם?

אליאור ליאב: אני לא זוכרת שראינו את התכנית הזו.

אליאור ליאב: זה עומד בחמישים מטר, כן?

מופיד מרעי: הרי, אתם נמצאים כל הזמן בוועדות של התכנון, הנציג שלכם ידע, היה שם בדיון?

מופיד מרעי: הם אומרים שכן.

אליאור ליאב: יכול להיות.

אליאור ליאב: יכול להיות שזה חמק מעינינו.

מופיד מרעי: זה מקובל עליכם?

מופיד מרעי: אתם המשרד לאיכות הסביבה.

אליאור ליאב: יכול להיות שזה חמק מעניינו, אבל בכל מקרה, צריך להגיד גם שהריח מגיע בעיקר מהכיוונים הנפוצים של הרוח, שזה כיוון צפון מערב.

אליאור ליאב: זאת אומרת, אם הלול הזה היה בכיוון ממערב לשכונה, הייתי הרבה יותר מודאגת.

אליאור ליאב: הלול נמצא בכיוון צפון מזרח לשכונה, כך שאני לא חושבת שצפויים פה מפגעים, אבל זה משהו שצריך לבדוק אותו.

מופיד מרעי: את בקיאה, יש לך בקיאות, במשטר הרוחות בגליל?

מופיד מרעי: אני מקווה שהתנסחתי נכון, על מנת שתבינו.

אליאור ליאב: נראה לי שכן.

אליאור ליאב: אני לא - - -

מופיד מרעי: תמיד הרוח היא צפון מערבית?

מופיד מרעי: הרי, את יודעת, שבצפון במיוחד בגלל הערים ובגלל העמקים שנמצאים והוואדיות, זה משפיע על משטר הרוחות.

מופיד מרעי: בעמק, למטה, בכרמל, משטר הרוחות הוא שונה, כי הוא נע לפעמים מערב מזרח, לא צפון מערב לדרום מזרח.

אליאור ליאב: אני אגיד ככה, אני באמת לא מומחית בנושא של איכות אוויר, אבל חוץ מהאזורים המזרחיים, האזור של בית שאן ודרומה מבית שאן, בגדול, ברוב המקומות מרבית ימות השנה, הרוח היא צפון מערבית.

מופיד מרעי: כנציגה של משרד לאיכות הסביבה לא הייתי בונה, בכלל לא הייתי שם את הטיעון הזה כטיעון של משטר.

מופיד מרעי: כלומר, לפי משטר הרוחות, כלומר מקום שהוא מוציא ומפיץ ריח ופוגע באיכות החיים ופוגע בבריאות של אנשים, צריך להיות רחוק מהמגורים נקודה.

מופיד מרעי: אבל, את זה אתם צריכים להגיד לנו, אתם לכל דבר, אתם מזבלה או תחנת מעבר ליד הישובים, על מנת באמת להעביר את התכנית.

מופיד מרעי: חייבתם אותנו, את ראשי הרשויות, להרחיק אותם כמעט שלוש קילומטר מהישוב, נכון או לא?

אליאור ליאב: אני לא רוצה להתייחס עכשיו לתחנות מעבר.

אליאור ליאב: אני אגיד ככה, השיקולים הם שיקולים מאוד נרחבים, צריך גם להרחיק מבית המגורים, צריך גם לשמור על שטחים פתוחים, יש כאן הרבה מאוד שיקולים.

אליאור ליאב: קודם כל, באמת השיקול שאנחנו הכי מתייחסים אליו זה איכות החיים של התושבים, זה הכי חשוב.

אליאור ליאב: זה שיקול שנלקח בחשבון.

מופיד מרעי: בסדר, אני מבין שאתם לא הייתם בתהליך של קבלת ההחלטות, ואת אומרת - - -

אליאור ליאב: לא, אני אדייק בתהליך של אישור - - -

מופיד מרעי: של חידוש האישור.

אליאור ליאב: בתהליך של הארכת התוקף היינו בתהליך של קבלת ההחלטות.

מופיד מרעי: אה, הייתם?

אליאור ליאב: בלולים כן.

מופיד מרעי: וזה מקובל עליכם מה שיש שם כרגע?

מופיד מרעי: אתם מקבלים לקחים, את המרחק - - -

אליאור ליאב: מבחינתנו, כן.

אליאור ליאב: אנחנו מדברים על לול מבוקר עם - - -

מופיד מרעי: את המרחק הזה משכונת מגורים, זה מקובל עליכם?

אליאור ליאב: כן.

אליאור ליאב: מבחינתנו, אנחנו מדברים על לול מבוקר עם טיפול מקסימלי עם כל ההשפעות הסביבתיות.

אליאור ליאב: כמו שאנחנו כל הזמן אומרים, נדרש עדיין למצוא פתרון לזבל, אנחנו מקווים מאוד שיימצא.

אליאור ליאב: בגדול, מבחינתנו, התכנית הזו בהנחיות של הרפורמה.

מופיד מרעי: אוקיי, בסדר.

מופיד מרעי: יש מה להגיד, זה אנחנו בונים את עצמנו ללולים מתקדמים, עם מערכות טכנולוגיות מתקדמות, ואתם שכחתם שאנחנו נמצאים בצפון.

מופיד מרעי: מספיק טיל אחד שיעוף מלבנון וינתק לנו את הזרם החשמלי, נצטרך לתקן תשתיות של הדברים האלה.

מופיד מרעי: אני לא חושב שזה נושא או סיבה שצריכים לקחת אותו בקבלת ההחלטה לתכנון.

מופיד מרעי: כאמל בדר, משרד השיכון, בבקשה.

כאמל בדר: שמעתי את הכל מההתחלה, ראיתי את הכל מההתחלה.

מופיד מרעי: בבקשה, אתה יכול להאיר את עינינו.

כאמל בדר: אז ככה, השכונה שמדובר עליה שהיא מתוכננת היא שכונה שמתוכננת על ידי מינהל התכנון, לא משרד השיכון.

כאמל בדר: מינהל התכנון שהוא כולל גם קרקע פרטית, גם קרקע מדינית.

כאמל בדר: מה המרחק בדיוק מהקצה של השכונה, אני לא יודע.

כאמל בדר: אבל, אני רוצה לתת דוגמא מישוב אחר דווקא, שחייבו אותנו לפנות לולים בירכא, שהיו צמודים לשכונה של חיילים, שאנחנו תכננו את השכונה אחרי שהלול כבר קיים.

כאמל בדר: אנחנו חייבים להעמיס שם מיליונים על השכונה, על מנת לפנות את הלולים.

כאמל בדר: אני מאוד מאוד מקווה, שלא יבוא יום שיחייבו אותנו גם לפנות את הלולים האלה על חשבון אותם חיילים שלוקחים את המגרשים.

כאמל בדר: המדינה ומשרד האוצר, ואתה חווית את זה, דואגים לסבסוד גבוה, על מנת לתת מענה או פתרון נורמלי לאנשים.

מופיד מרעי: נכון.

כאמל בדר: עכשיו אנחנו כרגע בתהליך של פיתוח שכונה קיימת, מאושרת, שאושרה ב-2002.

כאמל בדר: היא אושרה ב-2002, אני לא יודע איזה מרחקים כרגע מהשכונה הקיימת וגם מהלולים המתוכננים, אבל היא קרובה.

כאמל בדר: כשאני נוסע מדרום לצפון ואני רואה את הנוף, אני מאוד נהנה, אבל עכשיו אם אני אם אני מוסיף לנוף הזה גם את הלולים שהיו מעל השכונה הקיימת, ספק אם מישהו בכלל מהאנשים או מחסרי הדיור של הישוב, ירצו לגדור בסמוך ללולים.

מופיד מרעי: הבנתי.

כאמל בדר: אז זו העמדה שלי.

מופיד מרעי: אז, אל"ף, טוב מאוד שעלית ונתת את הדוגמא של ירכא.

מופיד מרעי: אגב, לא ידעתי שהשכונה היא בתכנון של מינהל התכנון, חשבתי דווקא משרד השיכון.

מופיד מרעי: אבל, אתה נותן דוגמא, ואני מקווה שכולם שומעים אותי, שבירכא בשכונת חיילים משוחררים, מפנים חוות לולים שעלתה או לא יודע מה.

מופיד מרעי: כאמל, אני מבקש לקבל את כל הנתונים, אתם מוסד ממשלתי, אני רוצה לקבל את כל הנתונים של הוועדה כי זה מאוד מאוד חשוב שאנשים יידעו את זה.

מופיד מרעי: חבל לי מאוד שהדוגמא הזו, באותו מחוז, זה אותו מחוז תכנוני, אגב, מחוז צפון, לא בא בחשבון.

מופיד מרעי: תודה רבה על הדברים.

מופיד מרעי: משרד הבריאות, יש לנו נציג של משרד הבריאות?

מופיד מרעי: הרשות לפיתוח הישובים הדרוזים והצ'רקסיים, בבקשה.

ענת סביר אהרן: תודה רבה.

ענת סביר אהרן: אני חושבת שנדרשת פה ראייה תכנונית כוללת, שלמעשה מצויה בתחום של הוועדה המחוזית.

ענת סביר אהרן: ב-22 באוקטובר 2021 הופקדה תכנית 251-0758359 של משרד השיכון, למתחם הצפון המזרחי.

ענת סביר אהרן: זו הרחבה של החיילים המשוחררים שמאושרת עוד מ-2022, ג/1150 ששתיהן קרובות למתחם הזה.

ענת סביר אהרן: זה ריכוז של לולים, זה לא איזה לול אחד, זה מתחם שלם של לולים.

מופיד מרעי: אגב, כמה לולים יש שם?

ענת סביר אהרן: חמישה מבנים גדולים ומחסן לולים.

ענת סביר אהרן: ממש ריכוז של מבני לולים, כמעט כל מכסות הביצים, לא כולם, אבל רוב מכסות הביצים.

ענת סביר אהרן: למעשה, בנובמבר, אם אמרנו ב-22 באוקטובר 2021 הפקידו את התכנית, ב-17 בנובמבר אישרו את הארכת התוקף של התכנית של חזון, שבעצם מאפשרת את הלולים האלה.

ענת סביר אהרן: הארכת התוקף אומרת שיש אפשרות לוועדה המחוזית להחליט להאריך את תוקף התכנית שפג תוקפה אחרי שבע שנים במידה ולא מאשרים את הארכת התוקף הזו.

ענת סביר אהרן: בכל התמלול של הדיון הזה לא ראיתי מילה אחת על מע'אר, על השכונה של החיילים המשוחררים, על הקירבה הזו.

ענת סביר אהרן: שבעים מטר היא באמת קירבה מאוד גדולה, ומן הראוי, לדעתנו, היה לזמן לפחות את ראש הרשות לתגובה ולראות כיצד בעצם ניתן אולי למצוא אילו שהן חלופות אחרות בנושא הזה.

מופיד מרעי: את מכירה את השכונה בירכא, שכונת החיילים, על מה שדיבר משרד השיכון?

מופיד מרעי: שמפנים שם חוות לולים בגלל זה?

ענת סביר אהרן: אני לא ידעתי שהם נתבקשו לפנות לול, אני אברר את הנושא הזה.

מופיד מרעי: תבדקו, כי יש לזה לקח לישובים האחרים.

מופיד מרעי: אוקיי, אנחנו מתכנסים לסיום של הדיון.

מופיד מרעי: לפני שאני כמובן מסכם, ראש העיר מע'אר פריד, סיכום שלך.

מופיד מרעי: תיגע בכל הדברים, שמעת את כל האנשים, חשוב מאוד לשמוע את דעתך כרגע לאחר ששמעת את כולם.

מופיד מרעי: הדיון הזה מאוד מאוד חשוב וקריטי למה שאתה העלאת.

מופיד מרעי: אגב, אני שמח מאוד על כך שהדיון הזה מתקיים.

מופיד מרעי: בבקשה, פריד.

פריד גאנם: טוב אני לא אתייחס לכל הפרטים, אי אפשר, זה ייקח שעתיים.

פריד גאנם: אבל, כמה דברים חשובים, אל"ף, שמעתי חצאי אמת מחלק מנציגי המשרדים וחבל מאוד.

פריד גאנם: בי"ת, מדברים על החוק שאומר מינימום חמישים מטר, לא בטוח שהחוק צודק כאן.

פריד גאנם: אני אומר לכם, החוק הוא לא צו אלוהי, אבל נניח שכן, בתקנון של התכנית כתוב מומלץ על מאה שלושים מטר ולא בכדי.

פריד גאנם: גימ"ל, דבר שלישי שהוא באמת צורם, כל הזמן מדברים על תכלית שהיא מאוד מאוד טובה, אני מסכים לה וגם אכפת לי מהבריאות ורווחת החיים של הישוב חזון וכל הישובים.

פריד גאנם: הייתי מצפה ליחס דומה ואני רואה יחס הפוך לגמרי.

פריד גאנם: מדברים כל הזמן, גם אלו שאמרו שהכל בסדר, אומרים אנחנו מוצאים את זה מחזון, כיוון שיש ריחות ויש סכנות בריאותיות.

פריד גאנם: למשל, הגברת הנחמדה מהמשרד להגנת הסביבה אומרת, אילו היה מערבי הייתי חוששת.

פריד גאנם: איך זה הולך בכפיפה אחת עם הטענה שאין ריחות והכל בסדר.

פריד גאנם: תחליטו, אם הכל בסדר, אז לא חשוב מה המספר הרחוק.

פריד גאנם: דל"ת, אגב, אמרו שהמקום הוא צפון מזרח למע'אר, הוא צפון מערב למע'אר.

פריד גאנם: ביחס לשכונת החיילים המשוחררים, הוא צפון מערב.

פריד גאנם: ביחס לחלק נכבד מהישוב, הישוב לא מנותק - - -

מופיד מרעי: כמעט כל הישוב שלך הוא קצת צפון מערב.

פריד גאנם: כן, זה מערבית מהישוב.

פריד גאנם: רבותיי, אני אומר לכם, אני גם דואג ליתר התושבים ואזרחי ישראל, אבל אני לא רואה יחס כזה.

פריד גאנם: אגב, אם מה שאמר כאן כאמל בדר נכון, שבעצם מחקו לולים על מנת לאפשר מגורים לצעירים ובירכא, מסתבר שני דברים, שאנחנו אזרחים סוג פח במדינת ישראל, אפילו העופות שלנו הם לא באותה דרגה של העופות של היהודים.

פריד גאנם: איפה אנחנו חיים?

פריד גאנם: אני אומר לכם עוד נקודה, תראו, אני עורך דין כבר עם הסמכה ועסקתי בעריכת דין בחמש שנים.

פריד גאנם: כולם יעידו שאני מעולם לא אעשה שום עבירה ואני מכבד חוק, מכבד גם חוקים רעים מאוד ואני משתדל.

פריד גאנם: אבל, אני אומר לכם, בהבהרה ברורה, אומר כך, אם ימשיכו בתכנית השטנית הזו שמתעלמת מהישוב מע'אר, מהעיר מע'אר, אני אומר לכם דברים קשים מאוד.

פריד גאנם: בסוף, אני לא רוצה ששום קבלן ישקיע שם מיליונים ובסוף הכל ירד לטמיון.

פריד גאנם: אני לא מאיים, אני מכיר את הרוחות במע'אר, לא רק יש את הרוחות שמביאים ריחות.

פריד גאנם: אני אומר לכם רבותיי, אל תכנסו לדבר הזה כי זה ממש גרעין מאוד מסוכן.

פריד גאנם: זה יביא לפה עלויות, אנשים לא יסבלו זלזול ודריסה עליהם, כולל חיילים משוחררים, אגב כולל קצינים בכירים שהם בפנסיה והבנים שלהם גם לא ייסבלו דברים כאלה יותר.

פריד גאנם: עוד הפעם אני אומר, תתחילו לכבד אותנו.

פריד גאנם: יש חלופות, יש שמונה חלופות, תבחרו חלופה אחרת.

פריד גאנם: את יודעת מה?

פריד גאנם: למה אין שום דבר, אף פעם לא עשו שום דבר לישוב דרוזי, אין.

פריד גאנם: אם היה מדובר הפוך, אני אומר לכם, שום תכנית לא הייתה מתקיימת ושום תוספת לא הייתה מאושרת, זו האמת.

פריד גאנם: אנחנו מרגישים שלא סופרים אותנו, בעצם לא ספרו את מע'אר.

פריד גאנם: זה הישוב הכי גדול, פה זה הכי גדול, עשרים וארבע אלף תושבים והיד נטויה.

פריד גאנם: מתעלמים לא רק מאיתנו, אפילו גם מינהל התכנון שיש לו תכנית, הדברים ישתנו.

פריד גאנם: רבותיי, זה הסיכום שלי.

פריד גאנם: אני אומר לכם, תפסיקו עם התכנית הזו, תפסיקו אותה עכשיו בעודה בהתחלתה.

פריד גאנם: אל תתגרו באנשי מע'אר, אל תתגרו בדרוזים, אל תתגרו בהרבה אנשים, גם יהודים טובים שלא יסכימו לדבר הזה.

פריד גאנם: מספיק כבר, אני מבקש תכנית שתכבד אותנו, לא תכנית שתכבד רק את היהודים.

פריד גאנם: אני בעד לכבד את היהודים לשמור על בריאותם, אבל לא על חשבוני.

פריד גאנם: זו מהות התכנית, תודה.

מופיד מרעי: תודה רבה, אדוני ראש העיר.

מופיד מרעי: מאחר ומשרד הבריאות לא נמצא, יש לי שאלה, או איכות הסביבה שייתנו לי תשובה גם באישור.

מופיד מרעי: כל נושא הפינוי של הזבל איך הוא מתבצע, מה קורה שם?

מופיד מרעי: כי בסופו של דבר, נכון, הכל מערכות אלקטרוניות וזה, לול היי-טק, מה קורה עם הפינוי של הזבל, איך הוא מתפתח?

מופיד מרעי: אני רוצה כאן להזכיר, הרי, הנציג של משרד הבריאות בוועדת התכנון והבנייה כמעט תרפד הרבה מאוד תוכניות לבתים, כי לא היה להם פתרון קצה לביוב.

מופיד מרעי: אני רוצה להזכיר לכם שמאחר ואין פתרון קצה לביוב, מה שנקרא, לגב ההר, תפן, יאנוח, ג'ת, כסרא, ההיתרים תקועים בגלל שאין פתרון קצה.

מופיד מרעי: מה הוא פתרון הקצה של פינוי האשפה והזבל של העופות?

מופיד מרעי: זו חווה, אלו ערימות של זבל, מישהו יכול להגיד לי?

מופיד מרעי: מישהו יכול להתייחס לזה?

ענת סביר אהרן: הגנת הסביבה צריכים.

מופיד מרעי: הגנת הסביבה, בבקשה.

אליאור ליאב: אני רוצה להגיד שני דברים, קודם אני רוצה להתייחס לדיון שהתקיים פה קודם.

אליאור ליאב: אני חייבת להגיד שאני לא הייתי מודעת לתכנית שהוצגה קודם, שמתקרבת.

אליאור ליאב: אני רוצה להגיד באופן כללי לגבי מע'אר, שאין לה תכנית מתאר כללית, אלא תכנית אב וכל מיני תוכניות שלוקחות קרעים של שכונות ואין לזה הסתכלות כוללת, וזו גם הייתה ההתייחסות שלנו לתכנית הזו של הרחבה של שכונת חיילים משוחררים.

אליאור ליאב: אנחנו חושבים שנכון לעשות למע'אר תכנון כולל שיסת

אליאור ליאב: כל באופן כולל על כל הישוב.

אליאור ליאב: אם היה תכנון כזה, אז אני חושבת שגם היינו רואים את הקירבה הזו בין חוות הלולים לשכונת ההרחבה.

אליאור ליאב: כי, במסגרת תכנון כולל של ישוב עושים בדיקה של נושאים סביבתיים, של מפגעים שעלולים להיות והנושא הזה היה צף על פני השטח.

אליאור ליאב: אז, אני פונה פה לראש העיר של מע'אר ואני באמת חושבת שנכון לעשות פה מהלך של איזה שהוא תכנון כולל.

אליאור ליאב: זה דבר אחד שרציתי להגיד והיה לי חשוב להגיד.

מופיד מרעי: מסכים איתך במאת האחוזים.

אליאור ליאב: לנושא פינוי הזבל.

אליאור ליאב: חוות לולים שהיא שייכת לרפורמה, בעצם חוות לולים מודרנית כזו, יש בה מסועים לפינוי של הזבל.

אליאור ליאב: הזבל אמור להיות מפונה למכולה ואחר כך להיות מופנה לפתרון קצה.

אליאור ליאב: נכון להיום אין פתרון קצה זמין ללולי הרפורמה, שיודע לטפל בזבל המטילות.

מופיד מרעי: אז למה בונים אותה?

מופיד מרעי: אם אין פתרון קצה לפינוי זבל, אז למה בונים אותה?

אליאור ליאב: קודם כל, אני אשמח שגם משרד החקלאות יתייחסו, גם עמית סופר יכול להתייחס, אבל בעיקרון כל המשרדים הממשלתיים עובדים על זה.

אליאור ליאב: אנחנו מנסים לקדם פתרון, יש תכנית מאושרת באזור של מט"ש דלתון לפתרון כזה.

אליאור ליאב: אנחנו מקווים מאוד מאוד שבקרוב הנושא הזה באמת יתחיל להיבנות ובקרוב מאוד יהיה פתרון קצה.

אליאור ליאב: אני יכולה להגיד שאנחנו, המשרד להגנת הסביבה, עצרנו אישורים שלנו להיתרי בנייה ללולים כל עוד אין פתרון קצה.

אליאור ליאב: אנחנו נותנים היום, בעקבות איזה שהוא הסכם שהגענו עם משרד החקלאות - - -

מופיד מרעי: אז למה שמקרה הזה אישרת ובמקומות אחרים עצרתם?

אליאור ליאב: לא, לא, לא, אנחנו לא אישרנו גם במקרה הזה.

אליאור ליאב: אנחנו אישרנו היתר לתשתיות, לא אישרנו היתר ללול, שזה בעצם איזה שהוא הסכם שהגענו עם משרד החקלאות, שאנחנו בהתחלה לא נתנו בכלל היתרים - - -

מופיד מרעי: אני רוצה להבין, את אומרת, אוקיי תכינו את התשתיות, לולים כרגע אנחנו משרד לאיכות הסביבה, לא מאשרים, זה מה שאני מבין?

אליאור ליאב: נכון.

אליאור ליאב: כל עוד אין פתרון קצה, אנחנו לא מאשרים לולים.

מופיד מרעי: הבנתי אותך.

מופיד מרעי: התכנית אושרה והיא אומרת בצדק, אין פתרון קצה עכשיו לזה, לא יהיו לולים עד שלא יהיה פתרון קצה.

ענת סביר אהרן: זה מה שהיא אמרה, ההיתר עוד לא, ההיתר - - -

מופיד מרעי: לא, התחילו להכשיר, עוד לא התחילו לבנות.

מופיד מרעי: אוקיי, התחילו להכשיר את הקרקע, לא את הלולים.

מופיד מרעי: אלו התשתיות, כן זה אומר לתשתיות.

מופיד מרעי: בסדר, זה חשוב מאוד, נתון חשוב מאוד, כי נתון ועוד נתון זה מוסיף לנו.

מופיד מרעי: אוקיי.

מופיד מרעי: עוד דברים?

מופיד מרעי: מישהו מהמשתתפים רוצה להגיד עוד משהו לפני הסיכום?

מופיד מרעי: משרד החקלאות, משהו?

מופיד מרעי: טוב, חברים, לפני שאני נכנס ככה לשורות של הסיכום, אני רוצה להגיד כמה דברים, קיום הדיון הזה הוא חשוב מאוד.

מופיד מרעי: פריד, תודה שפנית, כי ברגע שאנחנו אוספים עכשיו את כל חלקי הפאזל של התהליך שהיה, ואנחנו מנסים להרכיב עכשיו את התמונה השלמה, אז אנחנו יודעים איפה הדברים כרגע עומדים, דברים שלא ידענו אותם קודם.

מופיד מרעי: אני אגיע למסקנות בהמשך.

מופיד מרעי: אבל, חברים, דובר כאן, דיברו גם מינהל התכנון, חשוב מאוד שתקשיבו למה שאני אומר כרגע, לא יכול להיות שזכויות ממקרקעין ללולים ועופות יהיו בעדיפות על זכויות מקרקעין לחיילים משוחררים, אני לא מקבל את העדפה הזו.

מופיד מרעי: אסור לנו לחשוב כך, לא יכול להיות שמישהו ממינהל התכנון או בוועדת התכנון המחוזית אומר שבעלי הלולים יש להם זכויות שם.

מופיד מרעי: מה קורה עם הקצינים והחיילים שמשוחררים שם מהצד השני, חמישים מטר מהשכונה?

מופיד מרעי: אז אלו אמירות שאני חושב שהן לא מקובלת והיה עדיף גם שלא יאמרו.

מופיד מרעי: אז זה אחד.

מופיד מרעי: אנחנו למדים כל הזמן ומבקשים מאיתנו לשתף את הציבור בכל תהליך תכנוני.

מופיד מרעי: אני מקווה שכל מי שעוסק בתכנון שומע אותי, אז איפה שיתוף הציבור?

מופיד מרעי: אז, נכון, יש אישור או חידוש היתר שהיה, אז תשתפו את התושבים.

מופיד מרעי: קחו בחשבון מה ישתנה, ופה היו תהליכים תכנוניים, הייתה הפקדה ואתם אומרים לי שהיא גם פורסמה, תכנית מתאר או תכנית לשכונת חיילים משוחררים.

מופיד מרעי: אתם יודעים מה זה אומר פורסמה?

מופיד מרעי: זה שהם עברו את כל הערעורים, הכל נגמר ועכשיו מה שנשאר הוא להכשיר את הקרקע, לחלק את החלקות ושאנשים יוכלו לגור.

מופיד מרעי: ריבונו של עולם, זה לא נתון תכנוני שישתנה במשך שבע שנים שצריכים לקחת אותו בחשבון.

מופיד מרעי: אני אומר לכם כן, היו חייבים לקחת את זה בחשבון.

מופיד מרעי: לא יכול להיות שמשטר רוחות הוא נתון שצריכים לקחת אותו בחשבון, אבל הציבור הוא לא נתון שצריך לקחת אותו בחשבון.

מופיד מרעי: משהו מריח לי לא טוב.

מופיד מרעי: הדוגמא של ירכא חשוב שתילמד, לא יכול להיות שבישוב X מחייבים לפנות חוות לולים או לפנות לולים בגלל הקירבה לשכונת חיילים או מגורים, לא משנה אם זה חיילים או לא, באמת לא משנה, שכונת מגורים, ובמקום Y לא, זה בסדר.

מופיד מרעי: משהו כאן לא מסתדר לי.

מופיד מרעי: אז זה לפני שאני נכנס לסיכום.

מופיד מרעי: תראו, אני באמת רוצה לסכם את הדיון ולדעתי זה לא יהיה דיון אחרון, אדוני מנהל הוועדה.

מופיד מרעי: צריך לעקוב אחרי התפתחות הדברים.

מופיד מרעי: אז, אני באמת רוצה להודות בשם הוועדה, מנהל הוועדה, ליועצת המשפטית ולכל הנציגים שהשתתפו כאן, גם משרדי הממשלה, לראש העיר מע'אר שנכנס, מה שנקרא, למצב שקיבל נתון עובדתי, הוא לא יכול לעשות כלום בנושא הזה ועכשיו צריך להילחם לרווחת התושבים או חי התושבים אצלו בישוב.

מופיד מרעי: באמת תודה על הבקשה לקיים את הדיון, תודה על הסקירה שנתתם, כל אחד בתחומו ותודה על ההשתתפות שלכם בדיון.

מופיד מרעי: הוועדה מבקשת ממינהל התכנון להעביר אליה את ההתייחסות על תהליך אישור מחדש של תכנית חוות הלולים בחזון, ומדוע הישוב מע'אר בעצם לא הוזמן, דברים שאמרת אותם קודם, או שלא היה משולב בנושא, יחד עם מה שאמרתי קודם.

מופיד מרעי: האנשים שהוזמנו לדיון ואנשים לא הגיעו לדיון וכל מה שקרה בדיון, אני מבקש שהפרוטוקול של הדיון יגיע לוועדה.

מופיד מרעי: הדיון של הפרוטוקול של ועדת המשנה, של ועדת התכנון ובנייה המחוזית יגיע לוועדה של פיתוח הישובים הדרוזים והצ'רקסיים.

מופיד מרעי: אנחנו שמענו פה והבנו גם על הפערים הקיימים.

מופיד מרעי: מאחר ויש אישור להכין את התשתיות ועדיין אין אישור להקמת החוות, חשוב מאוד שאנשים יידעו, תושבי מע'אר וגם ראש העיר, יש אישור לפתח את התשתיות, עדיין אין אישור להקמת חוות הלולים.

מופיד מרעי: יכול להיות זה מסביר את ההאצה, למעשה, בהכנה של התשתיות, תהיו עם היד על הדופק בנושא הזה.

מופיד מרעי: בנוסף, גם הנושא של פינוי או תחנת קצה של פינוי האשפה והוא יילקח בחשבון בסיכום שאני אגיד עוד מעט.

מופיד מרעי: הוועדה שמעה על בחירת החלופה באשר שהייתה בתכנית הקודמת, לשים את החווה במקום אחר או באזור אחר.

מופיד מרעי: היו כמה חלופות, נבחרה חלופה אחת, על מנת למנוע פגיעה עתידית בישוב חזון וכמובן להימנע ממפגעים סביבתיים, אך למעשה בסוף החווה הועברה ושמו אותה בין מושב חזון לישוב מע'אר או העיר מע'אר, עד לא מזמן היא הייתה כפר, אבל עכשיו זו כבר עיר.

מופיד מרעי: אנחנו מבקשים ממינהל התכנון שיעשה דיון מחודש בנושא האישור ולזמן אליו את כל הגורמים, כולל משרד השיכון, כולל העיר, כולל המועצה האזורית מרום הגליל, שמבחינתם היה תהליך תכנון, זה תהליך תכנון קיים, ולראות הם אפשר כבר עכשיו למצוא חלופה אחרת, לדון בנושא הזה מחדש.

מופיד מרעי: זאת על מנת שבסופו של דבר לא נצטרך להגיע למצב, כמו שנאמר כאן, בירכא מפנים חווה.

מופיד מרעי: אז, לפני שאנחנו מגיעים למצב שצריכים אחרי זה לתקן את המצב, כלומר שלא נגיע למצב שפותרים בעיה, מוסיפים חטא על חטא, על מנת להתעקש על נתון שקיים.

מופיד מרעי: במקרה הזה, תנו לשכל הישר לעבוד, על מנת שהוא יקבל באמת את ההחלטות השכלתניות, מה שנקרא, לגבי ההמשך ושלא יהיו לנו אחרי זה גם פגיעה בתושבים.

מופיד מרעי: לתושבי חזון יש להם גם זכויות, אנחנו לא נגד הזכויות שלהם במקרקעין.

מופיד מרעי: יש מספיק שטחים שהן קרקעות מדינה שיכולים גם לבנות שם את החוות שלהם ושיקבלו את הזכויות שלהם.

מופיד מרעי: צריך כפול, אתם תדעו לעשות את טבלאות האיזון בנושא הזה.

מופיד מרעי: לכן, הוועדה דורשת הקפאה של הפיתוח עד לדיון משותף.

מופיד מרעי: אתם תחליטו מתי ואיך אתם עושים את הדיון המשותף עד שאנחנו נקבל החלטות.

מופיד מרעי: נשמח מאוד לקבל את ההחלטות של הדיון המשותף שיהיה לוועדה.

מופיד מרעי: אני מבקש בסיכומו של עניין לקבוע דיון מעקב אחרי מה שאנחנו אמרנו כאן בתוך זמן של חודשיים קדימה לראות.

מופיד מרעי: אני אומר את זה כאן לכולנו, אם יש דברים שנעלמו מעייננו במהלך הדיון והם חשובים, שיעלו כאן לדיון, תכניס אותם לדיון.

מופיד מרעי: כי, המטרה של הדיון והמטרה שלנו, בסופו של דבר, לבנות או ללכת בתהליך תכנוני נכון, שלא יהיו לנו בעיות.

מופיד מרעי: דיברתם קודם והגברת מאיכות הסביבה דיברה על תכנון כוללני לעיר מע'אר.

מופיד מרעי: אני אמרתי לה שאני מסכים איתה, בטח שאני מסכים.

מופיד מרעי: כי, אם היינו בונים תכנון כוללני לישוב מע'אר, לוקחים בחשבון את כל הצרכים של העיר, אזורי תעשיה, אזורי תעסוקה, שכונות מגורים, גם לחיילים.

מופיד מרעי: מע'אר הוא ישוב מעורב, גם צריך לבנות שכונות מגורים לא לחיילים משוחררים, אלא לתושבים אחרים שנמצאים בישוב.

מופיד מרעי: לוקחים את כל התשתיות וגם את החקלאות.

מופיד מרעי: נכון, זו עיר, אבל חלק מהעיר גם יש לו אדמות חקלאיות וגם הוא רוצה לולים, גם לו מגיע שיהיה לו לולים, אני מתכוון ללולי מטילות ולא פטם.

מופיד מרעי: אז לכן, תכנית מתאר כוללנית היא נחוצה.

מופיד מרעי: תכנון אזורי מחזק את מה שאמרתי קודם בדיון הקודם, על דאליה ועוספיה, ועדות גיאוגרפיות.

מופיד מרעי: זה מחזק את מה שאמרתי, חייבים תכנון אזורי.

מופיד מרעי: אני אומר לכם, אם היה תכנון אזורי לכל הגליל התחתון בצורה מסודרת וכל ראשי הרשויות היו נמצאים בכל תכנון, ולוקחים בחשבון כמה ביצים אנחנו רוצים ליצר בעוד שלושים שנה.

מופיד מרעי: בנוסף, לוקחים בחשבון איזה משק חקלאי או ענפים חקלאיים אנחנו רוצים לפתח, ואיזו תעשייה אנחנו רוצים לעשות וקובעים את הכל בתכנית אחת אזורית, אז קל לנו מהתכנית האזורית לגזור, בסופו של דבר, את התכנון הפרטני שאנחנו רוצים לעשות אותו בכל הישוב בהתאם לצרכים שלו.

מופיד מרעי: תושבי חזון מותר להם, לא רק מותר להם, צריכים וחייבים ומכבדים גם את המיקום שלהם ואת השכנות שלהם עם מע'אר, אבל בסוף כולם צריכים לחיות באמת בשלום, כל אחד בתחומו.

מופיד מרעי: זה לא נעשה, אז לא מתקנים, כמו שאמרתי, חטא על חטא, זה לא טלאי על טלאי.

מופיד מרעי: בואו נחשוב קצת אחרת, שווה לעצור, לבלום, מה שנקרא, לתת ברקסים.

מופיד מרעי: לא בוער, חיכה שבע שנים, בוא נראה איך אנחנו מתקדמים, אבל בצורה בטוחה יותר.

מופיד מרעי: תודה רבה, אני סוגר את הדיון, הדיון נעול.